पेट्रोल-डीजल के दामों में हो रही लागातार बढ़ोतरी से देश का नागरिक परेशान है, विपक्ष सड़क पर है लेकिन सरकार इसे नाकामी मानने को तैयार नहीं। सोमवार को जब देश में बंदी चल रही थी, बीजेपी अध्यक्ष अमित शाह पेट्रोलियम मंत्री धर्मेंद्र प्रधान से मुलाक़ात कर रहे थे वहीं बीजेपी के ट्विटर हैंडल से एक पाई चार्ट जारी किया। तेल के दामों में बढ़ोतरी का सच नाम से जारी किए गए इस चार्ट में बताया गया है कि मोदी सरकार के कार्यकाल में प्रतिशत बढ़ोतरी 2004 से लेकर अब तक सबसे कम है। यूपीए सरकार में कच्चे तेल की कीमतों के मुकाबले पेट्रोल-डीजल महंगा था, जबकि बीजेपी के राज में कच्चे तेल के भाव ज्यादा हैं फिर भी पेट्रोल-डीजल के दाम नियंत्रित हैं।